Линейни крайцери „1047“ () са неосъществен проект за линейни крайцери на Холандския флот от времето на Втората световна война. Разработват се от 1939 г. за борба с японските тежки крайцери. Планира се да влязат в състава на холандския Източноиндийски флот. Крайцерите се проектират при поддръжката на немско-холандската компания "NV Ingenieurskantoor voor Scheepsbouw". Предполага се построяването на 2 или 3 крайцера, но всички работи са спрени от немското нахлуване през 1940 г. Крайцерите така и не са заложени, след края на войната проекта не е възобновяван.